எக்கச்சக்கமாக எழுதித்தள்ளுவார். ஒரே சமயத்தில் ஏழு வாரப்பத்திரிகைகளில் தொடர்கதைகள். ‘வாரத்துக்கு 28 பக்கம் எழுத முடியாதா?’ என்பார். (நாம் 28 பக்கங்களாவாது படிக்கிறோமா?) அப்படி நிறைய தொடர்கள் எழுதும்போது, அடுத்த அத்தியாயம் எழுத வேண்டுமென்றால், முதல் அத்தியாயத்தில் கடைசி வரியை மட்டும் படித்துவிட்டு, தொடர்ந்து எழுதுவார். திரும்பி வந்த கதைகளைக் கிழித்துப்போட்டுவிடுவார். மொழிகள் பற்றிக்கேட்டால், ‘இந்தி எழுதப்படிக்கத் தெரியும். ஆங்கிலம், கன்னடம் தெரியும். தமிழ் சுமாராகத் தெரியும்’ என்பார். இவர் பிஸியாக இருந்த காலத்தில் - ஒரு நடிகருக்கு இருந்ததைப்போல - இரண்டு வருடங்கள் முன்னதாக இவரது கதை கேட்டுக் காத்திருந்த பத்திரிகைகள் உண்டு.